Twitter કન્ટેન્ટ પૂર્ણ, 1

હવે કોનાં લગ્ન થવાનાં છે?

ક્વીનનાં પૌત્ર અને પ્રિન્સ ઓફ વેલ્સ તથા સદગત પ્રિન્સેસ ઓફ વેલ્સ ડાયનાના પુત્ર પ્રિન્સ હેરી હોલીવૂડનાં અભિનેત્રી મેઘન માર્કલનેને પરણવાના છે. 

રાજવંશમાં પ્રિન્સ હેરીનો ક્રમ છઠ્ઠો છે, જ્યારે ટેલિવિઝન ડ્રામા 'સ્યૂટ્સ'માંની ભૂમિકા માટે મેઘન માર્કલ જાણીતાં છે. 

તેમની મુલાકાત એકમેકના દોસ્તો મારફત 2016માં થઈ હતી. એક રાતે તેઓ સાથે મળીને ચિકન શેકતાં હતાં, ત્યારે પ્રિન્સે મેઘલ સમક્ષ લગ્નની દરખાસ્ત મૂકી હતી. 

રાજવી પરિવારમાંના આ લગ્ન ક્યારે યોજાવાનાં છે?

પ્રિન્સ હેરી અને મેઘન માર્કેલનાં લગ્ન શનિવાર, 19 મેએ યોજાવાનાં છે. 

તમે આ વાંચ્યું કે નહીં?

લગ્ન સમારંભ ક્યારે શરૂ થશે?

લંડનથી પશ્ચિમમાં 34 કિલોમીટર દૂર વિન્ડસર કેસલસ્થિત સેન્ટ જ્યોર્જિસ ચેપલમાં સ્થાનિક સમય અનુસાર, બપોરે લગ્ન સમારંભ યોજાશે. 

તેનો અર્થ એ થયો કે તમે દિલ્હીમાં હશો તો આ લગ્ન બપોરે સાડાચારે, મોસ્કોમાં બપોરે બે વાગ્યે અને બીજિંગમાં સાંજે સાત વાગ્યે નિહાળી શકશો. 

રૉયલ વેડિંગ નિહાળવાં કઈ રીતે?

અમે અમારી વેબસાઇટ પર લગ્ન સમારંભનું લાઇવ સ્ટ્રીમિંગ કરવાનાં છીએ. બીબીસી વર્લ્ડ ન્યૂ... બીજા 4000 અક્ષરો માટે લેખ ચાલુ રાખો:
ઝ, બીબીસી અમેરિકા અને બીબીસી કેનેડા આ સમારંભનું પ્રસારણ આખો દિવસ કરશે. 

લગ્ન વિશેની તાજી માહિતી જાણવા માટે તમે બીબીસી વર્લ્ડ સર્વિસ રેડિયો પણ સાંભળી શકો છે. 

બ્રિટનમાં તેનું કવરેજ સ્થાનિક સમય અનુસાર, સવારના નવ વાગ્યાથી બીબીસી વન, બીબીસી ન્યૂઝ ચેનલ અને આઈપ્લેયર પર શરૂ થશે. 

તમે બીબીસી રેડિયો-2 પણ સાંભળી શકો છો અને રેડિયો-4ના ટૂડેઝ પ્રોગ્રામમાં અને બીબીસી રેડિયો-5ના લાઇવ બ્રેકફાસ્ટમાં તેનું ખાસ પ્રસારણ પણ કરવામાં આવશે. 

તમામનું વિન્ડસરથી જીવંત પ્રસારણ કરવામાં આવશે. 

રૉયલ વેડિંગનું ટાઇમટેબલ શું છે?

ચર્ચમાં સર્વિસ પછી નવદંપતિનો વરઘોડો ક્વિનના સત્તાવાર નિવાસસ્થાનો પૈકીનો એક વિન્ડસર કેસલ જ્યાં આવેલો છે એ વિન્ડસર ટાઉનથી શરૂ થશે. 

નવદંપતીએ સત્તાવાર અને પરંપરાગત સરકારી ઉત્સવો માટે ઉપયોગમાં લેવાતા એસ્કોટ લેન્ડો કેરેજની પસંદગી કરી છે. 

વરઘોડો વિન્ડસર કેસલસ્થિત શાહીભોજના સ્થળ સેન્ટ જ્યોર્જ હોલ ખાતે પૂરો થશે. ક્વીને આશરે 600 લોકો માટે ભોજન સમારંભ સાથે રિસેપ્શનનું આયોજન કર્યું છે. 

સાંજે નવદંપતિ તેમના નજીકના 200 દોસ્તો સાથે ફ્રોગમોર હાઉસ જશે. 

એ રાજવી પરિવારનું નિવાસસ્થાન છે, જે તેમની સગાઈના ફોટોગ્રાફ્સમાં જોવા મળ્યું હતું. 

રૉયલ વેડિંગમાં શા માટે રસ લેવો?

તમે સાંગોપાંગ રોમૅન્ટિક વ્યક્તિ છો? તમે લગ્નમાં રડો છો? સમૃદ્ધ અને વિખ્યાત લોકોની જીવનશૈલી વિશે જાણવામાં તમને રસ પડે છે?

આ પૈકીના કોઈ પણ સવાલનો જવાબ જો 'હા' હોય તો તમને રોયલ વેડિંગમાં રસ જરૂર પડશે. રૉયલ વેડિંગ પ્રેમ અને પરંપરાનો ઉત્કૃષ્ટ પ્રસંગ બની રહેશે એ નક્કી છે. 

તમારા દેશમાં રાજાશાહી હોય કે નહીં, તમે રાજાશાહીના વિચાર સાથે સહમત હો કે નહીં, પણ થોડો ઠાઠમાઠ, રોમાન્સ અને ગ્લેમર કોને પસંદ નથી હોતું?

બ્રિટન જઈને રૉયલ વેડિંગ વ્યક્તિગત રીતે નિહાળી શકાય?

આમંત્રણ વિના જઈ ચડતા લોકોને ખદેડી મૂકવામાં આવે એવું બની શકે, પણ રૉયલ વોચર્સ લગ્નના સમયે વિન્ડસર જઈ શકે અને વરઘોડો નિહાળી શકે અથવા સંખ્યાબંધ કૉમ્યુનિટી કે પબ પાર્ટીમાં હાજરી આપીને ઊજવણી કરી શકે. 

લાંબી લાઈનો લાગી હશે. હોટેલ્સમાં જગ્યા નહીં મળે અને લોકોનાં ટોળેટોળાં એકઠાં થયા હશે એ ભૂલશો નહીં. 

આખું બ્રિટન થંભી જશે?

ના, પણ તમને ભીડ પસંદ ન હોય તો લગ્નના દિવસે વિન્ડસર જવાનું ટાળજો. 

બ્રિટનમાં ટેલિવિઝન માટે એ નિશ્ચિત રીતે મોટો પ્રસંગ હશે, પરંતુ એ દિવસે શનિવાર છે એટલે ઘણા બ્રિટનવાસીઓ તેમના વીકેન્ડની ઊજવણી રાબેતા...